Jaanika Merilo

Jaanika Merilo (ukraina keeles Яніка Бориславівна Мерило, sünninimi Jaanika Mihhalevitš; sündinud 16. novembril 1979 Tartus) on Eesti ja Ukraina tehnoloogia- ja ühiskonnategelane, kes on spetsialiseerunud IT valdkonnale.

Haridus 
Ta lõpetas 1997. aastal Miina Härma Gümnaasiumi ja hiljem Inglismaal University of Cumbria magistrantuuri "Sustainable Management" erialal ja õppis Cornelli Ülikoolis Ameerika Ühendriikides. Alates 2021 aastast õpib magistriprogrammis Rome Business Schoolis suunaga e-tervis.

Töökäik 
Alates 2014. aasta septembrist kuni 2016. aasta oktoobrini oli ta Ukraina Investorite Liidu (UVCA) tegevjuht.

Ta oli 2015. aasta 5. jaanuarist kuni sama aasta aprillini Ukraina majandusarengu ja kaubanduse ministri ühiskondlikel alustel tegev nõunik.

Alates 2015. aasta 16. juunist Lvivi linnapea ning partei Samopomitš (ukraina keeles Самопоміч) juhi Andri Sadovõi nõunik.

Alates 2016. aasta maist oli ta Ukraina taristuministri Volodõmõr Omeljani nõunik.

Alates 2016. aasta augustist oli ta Dnipro aselinnapea ning jätkas Ukraina taristuministri Volodõmõr Omeljani ning Lvivi linnapea Andri Sadovõi nõunikuna.

Alates 19. juulist 2019 on Merilo Ukraina Riikliku Tolliteenistuse juhi Maksõm Nefjodovi nõunik.

Alates 2018 aasta novembrist Ukraina ühe suurima IT-ettevõtte ELEKS Eesti ja Skandinaavia regioonijuht.  

Alates 2019 aasta oktoobrist on Jaanika Ukraina inftastruktuuri ja transpordi ministri Vladõslav Krõkli nõunik.

Alates 2019 16. oktoobrist on ta Ukraina asepeaministri ning digisiirde ministri Mõhhailo Fjodorovi nõunik.

Alates 2 jaanuarist 2022 globaalse investeerimis- ja turundusplatvormi Funderbeami PR ja kommunikatsioonijuht jätkates minister Fedorovi nõunikuna.

Heategevusprojektide Angels asutaja. BookAngel raames kingitakse lasteraamatuid raamatukogudele, lasteaedadele ja lastekodudele. SoundAngel toetab noori muusikuid stipendiumitega õpinguteks ning kingib noorte muusikakoolidele muusikainstrumente. EcoAngel raames korraldatakse koos kooliõpilastega laupäevakuid ümbritseva keskkonna koristuseks.

2022 a. kaasasutas MTÜ Herojam Slava, mis toetab Ukrainat k.a. Eesti rahva poolt luuredrooni annetamist Ukraina erioperatsioonivägedele.

Tunnustused 
 2015. aastal valisid Google ja Financial Times ta 100 innovaatori nimekirja (New Europe 100), kes muudavad maailma.

 2015. aastal nimetas Ukraina ajakiri Fokus ta 66 kõige mõjuvõimsama naise hulka Ukrainas.

 2016. aastal nimetas Forbes Ukraina Jaanika Merilo "uue põlvkonna parimaks lobistiks". 

 2016. aastal nimetas Fokus Merilo Ukraina mõjuvõimsate naiste seas juba 54. naiseks.

 2016. aastal valisid ajakirja PaySpace Magazine 40 000 IT- ja innovatsioonivaldkonna lugejat Merilo võitjaks kategoorias "Isiklik panus idufirmade ja investeeringute arengusse" (Merilo poolt hääletas 31,25% lugejaid, samas kui järgmise koha võitja poolt hääletas 17,19% lugejaid).

 2017. aastal nimetas ajakiri Biznes Merilo üheks "50 ärinaisest", kes on "ainsana suutnud olla edukas nii äris kui ka riigisektoris".

 2017. aastal valiti ta Realist Online korraldatud Digital Vision laiaulatuslikul internetihääletusel Merilo Aasta lobistiks.

 2017. aastal nimetas ajakiri Fokus Merilo Ukraina mõjuvõimsate naiste seas 54. naiseks.  

 2017. aastal valis PaySpace Magazine Merilo Ukraina tähtsaimate IT-auhindade jagamisel võitjaks kategoorias "Isikliku panuse eest idufirmade ja investeeringute arengusse".  

 2018. aastal nimetas majandusajakiri Fokus Merilo 57. kõige mõjuvõimsamaks naiseks.  

 2019. aastal nimetas ajakiri "Korrespondent" Jaanika Merilo 45. kõige mõjuvõimsamaks naiseks Ukrainas.
2019. aastal nomineeriti Jaanika nimekirjas "Ukraina vabadusaastate TOP 25 fintech manageri"
2020. aastal nimetas ajakiri "Korrespondent" Jaanika Merilo 49. kõige mõjuvõimsamaks naiseks Ukrainas
2021. aastal nimetas ajakiri "Korrespondent" Jaanika Merilo 42. kõige mõjuvõimsamaks naiseks Ukrainas
2021. aastal nimetasid  USAID ja EFSE Jaanika TOP 50 "Mõjuvõimsaimat naist fintech valdkonnas"

Isiklikku
Ta on abielus ja poja ema. Tema isa Borislav Mihhalevitš on rahvuselt ukrainlane, sündinud Kamjanets-Podilskõis, ema Heinike Heinsoo on Tartu Ülikoolis läänemeresoome keelte dotsent.

Ta valdab emakeelena eesti, ukraina ja vene keelt, vabalt inglise ja soome keelt ning prantsuse keelt.

Avaldanud 2007. aastal kriitikute poolt positiivselt vastuvõetud luulekogu "Rütmist väljas" ning Ukraina ühes juhtivas kirjastuses "Folio" elulooraamatu "Я от Яники" (2020). 2021. aasta detsembris ilmus Petrone Printi "Minu" seerias Jaanika "Minu Ukraina".

Viited

Välislingid 

ЯНІКА МЕРИЛО. Як технології впливають на держбюджет. Естонський кейс - Економічна правда, 26.02.2020
 Яника Мерило. Полигон для хакеров. Как Украине защитить свое киберпространство и данные граждан - Focus.ua, 03.06.2020

Eesti majandustegelased
Eestlased Ukrainas
Miina Härma Gümnaasiumi vilistlased
Sündinud 1979